**JELGAVAS PILSĒTAS PAŠVALDĪBAS 2013.GADA 24.OKTOBRA SAISTOŠO NOTEIKUMU Nr.13-40 „ GROZĪJUMI JELGAVAS PILSĒTAS PAŠVALDĪBAS 2012.GADA 29.NOVEMBRA SAISTOŠAJOS NOTEIKUMOS Nr.12-26 „JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums |  Saistošie noteikumi „Grozījums Jelgavas pilsētas pašvaldības 2012.gada 29.novembra saistošajos noteikumos Nr.12-26 „Jelgavas pilsētas pašvaldības pabalstu piešķiršanas noteikumi”” (turpmāk – saistošie noteikumi) izstrādāti, pamatojoties uz likuma „Par pašvaldībām” 43.panta trešo daļu un Sociālo pakalpojumu un sociālās palīdzības likuma 35.panta ceturto daļu. Tiek palielināts pabalsta apjoms sabiedriskā transporta braukšanas maksas segšanai bērniem-bāreņiem un bez vecāku gādības palikušajiem bērniem, kā arī pilngadību sasniegušajiem bērniem-bāreņiem, kuri mācās kādā no Izglītības likumā noteiktajām izglītības pakāpēm (pamatizglītība, vidējā izglītība, augstākā izglītība) un/vai profesionālās izglītības mācību iestādē (turpmāk - bērniem-bāreņiem), kā arī nodrošināta iespēja saņemt braukšanas maksas atvieglojumu kalendārā gada laikā. Tiek precizēta pabalsta ēdināšanai vispārējās izglītības iestādē saņemšanas kārtība.  |
| 2. Īss projekta satura izklāsts | Atbilstoši likuma “[Par pašvaldībām](http://www.likumi.lv/doc.php?id=57255)” 43.panta trešajai daļai, pašvaldība ir tiesīga noteikt kritērijus, kas paredz cita veida materiālās palīdzības vai atbalsta sniegšanu, nodrošinot pašvaldības brīvprātīgo iniciatīvu izpildi.Palielināts pabalsta apjoms pilsētas sabiedriskā transporta braukšanas maksas segšanai bērniem-bāreņiem. Tiek nodrošināta iespēja saņemt braukšanas maksas atvieglojumu kalendārā gada laikā.Pabalstu ēdināšanai vispārējās izglītības iestādē izglītojamais saņem, uzrādot dokumentu, kas dod tiesības uz ēdināšanas pakalpojumu. |
| 3. Normatīvā akta projekta būtība | Saistošie noteikumi nodrošina braukšanas maksas atvieglojumu (100% apmērā no braukšanas maksas) pilsētas sabiedriskā transportā bērniem-bāreņiem kalendārā gada laikā.Braukšanas maksas atvieglojums tiek definēts kā pabalsts konkrētai mērķgrupai.Tiek precizēta pabalsta ēdināšanai vispārējās izglītības iestādē saņemšanas kārtība. |
| 4. Informācija par plānoto projekta ietekmi uz budžetu | Saistošajos noteikumos plānoto pasākumu īstenošanai finansējums tiks paredzēts 2014.gada budžetā. Pabalstam pilsētas sabiedriskā transporta braukšanas maksas segšanai bērniem-bāreņiem tiks paredzēti naudas līdzekļi 2014.gadā Ls 4 800 (40 bērni x 120 dienas (vidēji) x 2 braucieni dienā vidēji x Ls 0,50 biļetes cena). |
| 5. Normatīvā akta ietekme uz sabiedrību | Tiks nodrošināta iespēja bērniem-bāreņiem izmantot pilsētas sabiedrisko transportu bez maksas šajos saistošajos noteikumos noteiktajā apjomā.Tiks veicināta audžuģimeņu kustība un ārpusģimenes aprūpes pakalpojumi. Tiks nodrošināta racionāla naudas līdzekļu izlietošana, sniedzot ēdināšanas pakalpojumu vispārējās izglītības iestādēs. |
| 6. Informācija par administratīvajām procedūrām | Saistošie noteikumu izpildi nodrošinās Jelgavas pilsētas pašvaldības iestāde ”Jelgavas sociālo lietu pārvalde” (turpmāk - JSLP).Persona JSLP administratīvo aktu var apstrīdēt Jelgavas pilsētas domē. |
| 7. Informācija par konsultācijām ar sabiedrības pārstāvjiem | Saistošo noteikumu projekts konceptuāli apspriests Jelgavas pilsētas domes Sociālo lietu konsultatīvajā komisijā. |
| 8. Sabiedrības informēšana par normatīvo aktu | Saistošie noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), Jelgavas pilsētas pašvaldības mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētājs A.Rāviņš